જાણવા મળતી વિગત મુજબ બેડીપરા વિસ્તારમાં રહેતા વિરલ રમેશભાઇ બાબુતર (ઉવ.19), કિશન નારણભાઇ વકાતર (ઉ.વ.17 રે. માલધારી સોસાયટી), રૂષિક રમેશભાઇ પરમાર (ઉ.વ.22 રહે. સંતકબીર રોડ), જીજ્ઞેશ લક્ષ્મણભાઇ મયાડ (ઉ.વ.33 રહે. આર્યનગર), દિશાની ચંદ્રેશભાઇ જોગી (ઉ.વ.22 રહે. સંતકબીર રોડ રોડ), દિક્ષિત, દિનેશભાઇ લીંબાસીયા (ઉ.વ.18 રહે. આર્યનગર-21) તથા રાહુલ ગત રાત્રે સ્કોર્પિયો કારમાં કુવાડવા હાઈ-વે પરથી રાજકોટ આવતા હતા. વિમલ ચલાવતો હતો દરમ્યાન માલીયાસણ તનજીક બંસલ પેટ્રોલપંપ પાસે આગળ જતી કારની સાઈડ કાપ્યા બાદ અચાનક વળાંક આવતા વિમલે સ્ટેરીંગ પરથી કાબુ ગુમાવતા સ્કોર્પીયો રોડ નીચે ઉતરી પલ્ટી ખાઇ જતા અકસ્માત સર્જાયો હતો. જેથી તમામને ઈજાગ્રસ્ત હાલતમાં સારવાર માટે સિવિલ અને ખાનગી હોસ્પિટલમાં ખસેડાયા હતા. જયાં સિવિલમાં વિરલ (ઉ.વ.19) અને કિશન (ઉ.વ.17)નું મોત નીપજયું હતું.